Desværre er økonomien i det offentlige presset mange steder, hvilket kan medføre, at der på nogle enkelte arbejdspladser i et givent år ikke er økonomisk råderum til mærkbare lønstigninger. Men generelt er der altså penge at forhandle om i den offentlige sektor. Det kan vi se på de aftaler, vi indgår og på den generelle lønudvikling i den offentlige sektor. Hertil kommer, at det står i overenskomsterne, at der skal forhandles en gang om året, hvis der anmodes om det. Der står også, at det er en ledelsesopgave at sikre, at der er penge at forhandle om.